Keskustelu:San Franciscon kansainvälisen lentoaseman vaaratilanne

message: Yksittäisistä lento-onnettomuuksien vaaratilanteista, jotka eivät johtaneet onnettomuuteen, ei ainakaan aiemmin ole ollut tapana kirjoittaa artikkeleita. Vastaavanlaisia tapauksia sattuu ilmailussa kuitenkin sen verran, että en näe järkeväksi kirjoittaa jokaisesta omaa artikkeliaan. Järkevämpää olisi kirjoittaa artikkeleita erityyppisistä ilmailuun liittyvistä riskeistä ja onnettomuustyypeistä, esikuvana esimerkiksi englanninkielisen Wikipedian luokassa :en:Category:Aviation risks olevat artikkelit. Näissä artikkeleissa voisi sitten tarvittaessa käsitellä myös yksittäisiä onnettomuuksia tai vaaratilanteita. ––Apalsola k • m 29. joulukuuta 2017 kello 15.11 (EET)
replies: text: Kannatan. – ComradeUranium (keskustelu) 30. joulukuuta 2017 kello 01.37 (EET)

text: Kirjoitin artikkelin sen vuoksi, että uutisissa, joista yhtä käytin lähteenä, mainitaan tämän voineen onnettomuutena olla ilmailuhistorian pahin. Ja toisekseen en-wikissäkin on artikkeli kyseisestä tapauksesta. -Jacklopedia (keskustelu) 30. joulukuuta 2017 kello 09.18 (EET)
replies: text: :Tarkasti ottaen se olisi voinut olla ilmailuhistorian pahin, mutta onneksi ei ollut. Pois --Esbogossen (keskustelu) 30. joulukuuta 2017 kello 23.32 (EET)
replies: text: ::Pois. Vaaratilanteita riittää. --Vnnen (keskustelu) 31. joulukuuta 2017 kello 00.26 (EET)

text: :Toistan itseäni, mutta englannin wikipediassa on kyseinen artikkeli. Miksei sitä voi kirjoittaa myös suomeksi? -Jacklopedia (keskustelu) 31. joulukuuta 2017 kello 11.22 (EET)
replies: text: ::Tietääkseni eri Wikipedioissa on erilaisia merkittävyysperusteita. En Wikissä kirjoitetaan paljon amerikkalaisista asioista, joilla ei ole maailmanlaajuista merkitystä. Toisaalta se voidaan sieltä poistaakin kun joku sen huomaa ja tarttuu asiaan. Minä en osaa sikäläistä merkittävyysmallineen lisäämistä. --Esbogossen (keskustelu) 31. joulukuuta 2017 kello 13.19 (EET)

text: Alan kallistua samalle kannalle. Vastaavia sattuu aina silloin tällöin ja niitä käsitellään ilmailukirjallisuudessa tarkkaan, joten luotettavia ja riippumattomia lähteitä on kyllä saatavilla omiakin artikkeleja varten. Mutta yksinään tällaiset artikkelit jäävät vähän orvoiksi, eli tarvittaisiin yleisempi kokooma-artikkeli keräämään eri tapahtumat kasaan ja linkittämään tapahtumien omiin artikkeleihin. Eli voisi lähteä siitä, että tehdään kokooma-artikkelit (vaikkapa Ilmailun vaaratilanteet 2017) ja jos joku vie tästä artikkelista tolkuttoman paljon tilaa, niin siirretään se uudeksi artikkeliksi ja jätetään tiivistelmä kokooma-artikkeliin. --Jannex (keskustelu) 31. joulukuuta 2017 kello 13.26 (EET)
replies: text: :Tilan vienti ei oikein riitä merkittävyysperusteluksi omalle artikkelille. Tekstin voi aina tiivistää niin että se ei paisu yli. --Esbogossen (keskustelu) 31. joulukuuta 2017 kello 13.29 (EET)
replies: text: ::Kyse ei ollut merkittävyydestä, vaan tekstin jäsentelystä. Eli vaikka tapahtumat ovat merkittäviä saadakseen omat artikkelinsa, ei niitä silti ole välttämättä pakko käsitellä eri artikkeleissa. --Jannex (keskustelu) 31. joulukuuta 2017 kello 15.33 (EET)
replies: text: ::: Eikö, kun loppulaiseessa sanot että "jos joku vie tästä artikkelista tolkuttoman paljon tilaa, niin siirretään se uudeksi artikkeliksi". Se siitä. --Esbogossen (keskustelu) 31. joulukuuta 2017 kello 16.38 (EET)

text: :::Ei ole pakko, mutta tästä aiheesta on jo artikkeli, eikä mitään kokooma-artikkelia ole olemassa. Tätä on käsitelty mediassa Suomea myöten, eikä näitä nyt toivottavasti ihan solkenakaan tapahdu. Vakava läheltä piti -tapaus, ja pidän artikkelia merkittävänä. -kyykaarme (keskustelu) 4. tammikuuta 2018 kello 01.31 (EET)

text: :::Vastaavalla kannalla kuin kyykaarme: ei näitä jatkuvasti tapahdu ja tapausta on käsitelty mediassa laajalti. Se, että vaikuttaa usein tapahtuvalta johtunee niiden näkyvästä uutisoinnista, ei niiden yleisyydestä. Säilyttämisen arvoinen artikkeli. Ipr1 (keskustelu) 6. tammikuuta 2018 kello 16.03 (EET)
Keskustelusta ei selvää tulosta, eikä selvästi tähän soveltuvaa suuntaviivaakaan löydy. Lähteitä on varmasti löydettävissä (vrt. en-wikin artikkeli). Poistan merkittävyysmallineen. Tarvittaessa voi äänestää. --Jmk (keskustelu) 7. tammikuuta 2018 kello 10.59 (EET)
thread_title:  Merkittävyys